|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2025. május 19 - ei rendes**

**ülésére**

|  |  |
| --- | --- |
| **Tárgy:** | Döntés az egyházi szervezetek részére kiírt 2025. évi pályázatok elbírálásáról |

**Készítette:**

Nánási Nikoletta

támogatási referens

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet 4. § (3) bekezdése alapján a bizottság 27/2025. (III.05.) határozatával *(előterjesztés 1. melléklete)* döntött az erzsébetvárosi egyházi szervezetek 2025. évi támogatására vonatkozó pályázati felhívás közzétételéről *(előterjesztés 2. melléklete).* A felhívás alapján az egyházi szervezetek kulturális, oktatási vagy szociális célú programjaik megvalósításához igényelhettek támogatást.

Az Önkormányzat 2025. évi költségvetéséről szóló 5/2025. (II.19.) önkormányzati rendelet „7302” címszám alatt lévő „Kerületi egyházak támogatása” előirányzatán **10.000.000,- Ft keretösszeg áll rendelkezésre** e célra, az adható támogatás mértékének felső határa 1.500.000,- Ft.

A pályázati felhívásra a benyújtásra nyitva álló határidőn belül 11 egyházi szervezet nyújtott be pályázatot, amelyből kettő, a Görögkeleti Román Plébánia valamint a Wesselényi utcai Baptista Gyülekezet nem támogatható, tekintettel arra, hogy pályázatuk hiányos volt és a hiánypótlási felhívásnak nem tettek eleget.

A pályázatok előzetes véleményezésére a Bizottság 28/2025. (III.05.) határozata alapján szakmai bizottságot hozott létre. (3. sz. melléklet)

A beérkezett pályázatokról készült összefoglaló táblázat az előterjesztés 4. mellékletét képezi, amely tartalmazza a szakmai bizottság javaslatát (5. sz. melléklet) a támogatási összegekre vonatkozóan.

A teljes pályázati anyagot terjedelmére tekintettel az előterjesztés nem tartalmazza, az a Humánszolgáltató Irodán megtekinthető.

A pályázatok elbírálásáról a Rendelet 4. §. (3) bekezdés értelmében a Művelődési, Kulturális és Szociális Bizottság jogosult dönteni.

Kérem a tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2025. (V.19.) határozata a 2025. évi egyházi pályázatok elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy

1. az egyházi szervezetek támogatására kiírt 2025. évi pályázat keretében beérkezett pályázatokat az alábbi támogatásban részesíti:

|  |  |  |
| --- | --- | --- |
|  | **Pályázó neve** | **Támogatás összege** |
| 1. | Budapest-Fasori Evangélikus Egyházközség | 1.300.000,- Ft |
| 2. | Budapesti Görögkatolikus Parókia | 1.300.000,- Ft |
| 3. | Budapesti Zsidó Hitközség | 1.200.000,- Ft |
| 4. | Szim Salom Progresszív Zsidó Hitközség | 1.000.000,- Ft |
| 5. | Budapest-Klauzál téri Református Egyházközség | 1.300.000,- Ft |
| 6. | Golgota Keresztény Gyülekezet Budapest | 1.300.000,- Ft |
| 7. | Budapest-Thököly Úti Rózsafüzér Királynéja Plébánia | 1.100.000,- Ft |
| 8. | MPE Mahanaim Gyülekezet | 500.000,- Ft |
| 9. | Agapé Gyülekezetek Közössége Belvárosi Gyülekezete | 1.000.000,- Ft |
|  | Összesen: | 10.000.000,- Ft |

1. A támogatás kizárólag a támogatási kérelemben és a mellékletét képező költségtervben meghatározott célok fedezésére használható fel.
2. Felhatalmazza a polgármestert, hogy a pályázókkala támogatási szerződést megkösse.

**Felelős:** Niedermüller Péter polgármester

**Határidő:** 1-2. pont tekintetében: 2025. május 19.

3. pont tekintetében: 2025. június 30.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …/2025. (V.19.) határozata a 2025. évi egyházi pályázatok elbírálásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a az egyházi szervezetek támogatására kiírt 2025. évi pályázat keretében beérkezett alábbi pályázatokat **nem részesíti támogatásban**:

|  |  |  |
| --- | --- | --- |
|  | **Pályázó neve** | **Elutasítás oka** |
| 1. | Görögkeleti Román Plébánia | Hiánypótlási határidő elmulasztása |
| 2. | Wesselényi utcai Baptista Gyülekezet | Hiánypótlási határidő elmulasztása |

**Felelős:** dr. Pleva Dániel bizottság elnöke

**Határidő:** 2025. május 19.

Budapest, 2025. május 8.

Szücs Balázs

alpolgármester

**Mellékletek:**

1. melléklet: 27/2025 (III.05.) MKSZB határozat

2. melléklet: Pályázati felhívás

3. melléklet: 28/2025 (III.05.) MKSZB határozat

4. melléklet: Összefoglaló táblázat

5. melléklet: Szakmai bizottság javaslata